Primarul orașului Plopeni, Dragoș Niță, și-a anunțat candidatura din partea PNL pentru un nou mandat. Alegerile locale vor avea loc duminică, 9 iunie, simultan cu cele europarlamentare.
Mesajul postat de Dragoș Niță pe Facebook:
"Dragi prieteni,
Cu acordul familiei și pentru că simt că mai am multe de oferit comunității, am luat decizia de a candida la un nou mandat de primar, din partea PNL.
Fiecare moment al mandatelor mele a fost dedicat dezvoltării și prosperității orașului nostru, iar contribuția dumneavoastră a fost esențială în realizarea progreselor pe care le-am atins împreună, prin încrederea pe care mi-ați dat-o și în anul 2020.
Suntem foarte aproape de atingerea acestor obiective pentru care, cu toții, am trecut prin multe momente grele.
Este esențial să privim dincolo de orice provocări și să ne concentrăm pe importanța proiectelor actuale și viitoare, pentru că acestea sunt pilonii pe care se va construi un oraș modern și prosper, pentru că Plopeniul trebuie să devină unul dintre orașele cu un standard de viață ridicat ale Prahovei.
Continuăm împreună pentru a transforma viziunea noastră în realitate!
Cu respect, al dumneavoastră primar, Dragoș Niță!"